《围棋看驿书》
宋代·林希逸

驿骑军书到，风流相国知。淮淝千载事，宾主一枰棋。

敌手无遗算，名家有此儿。我方分黑白，渠亦决雄雌。

局外人人喜，边头著著奇。烂柯翁在否，还笑世人痴。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。